*****

ΚΑΝΟΝΙΣΜΟΣ (ΕΟΚ) αριθ. 3151/90 ΤΟΥ ΣΥΜΒΟΥΛΙΟΥ

της 29ης Οκτωβρίου 1990

για την ενίσχυση στην Πορτογαλία του ελέγχου των δαπανών που αναλαμβάνει το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

την γνώμη του Ευρωπαϊκού Κοινοβουλίου (2),

Εκτιμώντας:

ότι, βάσει του άρθρου 8 του κανονισμού (ΕΟΚ) αριθ. 729/90 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (4), τα κράτη μέλη λαμβάνουν τα αναγκαία μέτρα για να εξασφαλίσουν την πραγματοποίηση και την κανονικότητα των πράξεων που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για την πρόληψη και τη δίωξη των παρατυπιών και για την ανάκτηση των απωλευσθέντων ποσών λόγω παρατυπιών ή αμέλειας·

ότι, την 1η Ιανουαρίου 1991, η χρηματοδότηση από το ΕΓΤΠΕ, τμήμα Εγγυήσεων, θα επεκταθεί, στην Πορτογαλία, στα προϊόντα που υπάγονται στη σταδιακή μετάβαση και, εκ του γεγονότος αυτού, θα αυξηθούν σημαντικά τα καθήκοντα που υπέχουν οι υπηρσίες που έχουν αναλάβει τους ελέγχους και έχουν εξουσιοδοτηθεί για την πληρωμή των δαπανών σε αυτό το κράτος μέλος·

ότι το Instituto Nacional de Intervencao e Garantia Agricola (INGA) ορίστηκε από την πορτογαλική κυβέρνηση, σύμφωνα με το άρθρο 4 του κανονισμού (ΕΟΚ) αριθ. 729/70, για να εξασφαλίσει την πληρωμή της μεγάλης πλειοψηφίας των δαπανών που αναφέρονται στα άρθρα 2 και 3 του εν λόγω κανονισμού, και επιπλέον τον συντονισμό και την επεξεργασία των στοιχείων όσον αφορά όλες τις δαπάνες, ακόμη και εκείνες οι πληρωμή των οποίων πραγματοποιείται στην ουσία από άλλες υπηρεσίες που έχουν οριστεί για το σκοπό αυτό·

ότι το INGA δεν διαθέτει την υποδομή πληροδορικής που θα εξασφαλίσει κατά άριστο τρόπο τη συγκέντρωση, την επεξεργασία, τον έλεγχο και τη διαβίβαση στην Επιτροπή όλων των στοιχείων σχετικά με τις δαπάνες που χρηματοδοτούνται από το ΕΓΤΠΕ, τμήμα Εγγυήσεων· ότι μια τέτοια έλλειψη είναι δυνατόν να εμποδίσει την καλή διαχείριση, τους ελέγχους και την καταπολέμιση των παρατυπιών και των απατών·

ότι το INGA εκπόνησε σχέδιο με το οποίο μπορεί να θεραπευθεί η εν λόγω έλλειψη και, λαμβάνοντας υπόψη τις δαπάνες, ζήτησε τη χρηματοδοτική συμμετοχή της Κοινότητας για την πραγματοποίησή τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Χορηγείται κοινοτική χρηματοδοτική συμμετοχή στην Πορτογαλία προκειμένου να μπορέσει να εγκαταστήσει σύστημα πληροφορικής στο Instituto Nacional de Intervencao e Garantia Agricola και να συμπράτει με τις άλλες υπηρεσίες πληρωμής και ελέγχου.

2. Το σύστημα πληροφορικής που αναφέρεται στην παράγραφο 1 πρέπει να εξασφαλίζει τη συγκέντρωση, την επεξεργασία, τον έλεγχο και τη διαβίβαση στην Επιτροπή των στοιχείων σχετικά με τις δαπάνες που χρηματοδοτούνται από το ΕΓΤΠΕ, τμήμα Εγγυήσεων, στην Πορτογαλία. Στόχος του είναι η καλή διαχείριση, η αποτελεσματικότητα των ελέγχων και η καταπολέμιση των παρατυπιών και των απατών που μπορούν να διαπραχθούν εις βάρος του ΕΓΤΠΕ.

3. Η κοινοτική χρηματοδοτική συμμετοχή δεν μπορεί να υπερβαίνει το 70 % των πραγματικών δαπανών που απαιτούνται για τη δημιουργία και τη θέση σε λειτουργία του συστήματος πληροφορικής που αναφέρεται στην παράγραφο 1 και πρέπει να περιλαμβάνεται εντός του ορίου του συνολικού ποσού 4 εκατομμυρίων Ecu.

Άρθρο 2

1. Η κοινοτική χρηματοδοτική συμμετοχή μπορεί να γίνει με μερικές προκαταβολές πληρωμής.

2. Για την εφαρμογή του άρθρου 1 παράγραφος 3, η μετατροπή σε πορτογαλικά εσκούδα του ποσού των 4 εκατομμυρίων Ecu, πραγματοποιείται με εφαρμογή της τιμής συναλλάγματος που ισχύει την προτελευταία εργάσιμη ημέρα του μηνός που προηγείται εκείνου κατά τη διάρκεια του οποίου καταβάλλεται το υπόλοιπο και δημοσιεύεται στη σειρά C της Επίσημης Εφημερίδας των Ευρωπαϊκών Κοινοτήτων.

Άρθρο 3

Οι λεπτομέρειες εφαρμογής του παρόντος κανονισμού θεσπίζονται, εφόσον παρίσταται ανάγκη, με τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Οκτωβρίου 1990.

Για το Συμβούλιο

Ο Πρόεδρος

G. RUFFOLO

(1) ΕΕ αριθ. C 208 της 21. 8. 1990, σ. 7.

(2) Γνώμη που διατυπώθηκε στις 12 Οκτωβρίου 1990 (δεν δημοσιεύθηκε ακόμα στην Επίσημη Εφημερίδα)

(3) ΕΕ αριθ. L 94 της 28. 4. 1970, σ. 13.

(4) ΕΕ αριθ. L 185 της 15. 7. 1988, σ. 1.